Ullapool

Ullapool (skotsk gælisk: Ullapul) er en landsby og havn i nordlige Skottland. Den ligger i regionen Highland. Den er lokalisert rundt 70 km nordvest for Inverness i regionen Ross and Cromarty. Til tross for landsbyens beskjedne størrelse, er den den største bosetningene i mange mils omkrets, og en viktig havn og turistmål. Ved folketellingen i 2001 hadde Ullapool 1308 innbyggere,The Highland Council: «2001 Population of Main Highland Towns & Villages». Arkivert fra originalen 27. mai 2012. men det har vært en svak økning da befolkningen er beregnet til rundt 1500 innbyggere for 2020.«Mid-2020 Population Estimates for Settlements and Localities in Scotland» . National Records of Scotland. 31. mars 2022.

Den nordatlantiske strømmen passerer Ullapool og modererer temperaturen. Noen få australdrakelilje (Cordyline australis), et tre i aspargesfamilien som kommer fra New Zealand, dyrkes i byen og blir ofte forvekslet med palmetrær. Byen ligger ved viken Loch Broom, på A835-veien fra Inverness. Ullapool-elven renner gjennom landsbyen. Ullapool er relativ en ny etablering og ble anlagt etter tegninger av Thomas Telford som en fiskerihavn i 1788. Havnen er fortsatt sentrum for byen. Det er fergeforbindelse fra Ullapool til Stornoway på Lewis og Harris i Ytre Hebridene.

 Historie 
Stedsnavnet Ullapool er muligens avledet fra norrønt som «Ullgård» eller «Ullis gård».Tàilleir, Iain Mac an: «Placenames» (PDF). Scottish Parliament.

Ullapool ble grunnlagt i 1788 på østkysten av Loch Broom som en havn for fiske av sild av British Fisheries Society. «History», Ullapool Harbour Trust Den ble designet av den skotske sivilingeniøren Thomas Telford (1757–1834). Før 1788 var byen bare en ubetydelig landsby med litt over 20 husstander.«Whats it like to live in Ullapool?», Short-Fact Havnen brukes som fiskehavn, yachthavn og fergehavn. Ferger seiler til Stornoway i Ytre Hebridene.

Landsbyen var historisk sett i Cromartyshire, et tradisjonelt grevskap som besto av mange adskilte enklaver spredt over det nordlige Ross-shire. Cromartyshire ble avskaffet og kombinert med omkringliggende Ross-shire i 1890. «History of Cromartyshire, in Highland and Scotland», A Vision of Britain through Time. University of Portsmouth: GB Historical GIS.

Mange av de sentrale oppdagelsene i viktoriansk tid som informerte konseptet om platetektonikk ble gjort i dette området. Det holdes fortsatt regelmessige internasjonale geologiske konferanser i Ullapool, som har blitt beskrevet som det beste geologiske berøringspunktet i Skottland. «Dramatic Scottish coasts among top geology hotspots», The Scotsman. 16. juni 2016.

Det skotske parlamentet ga tillatelse i 1890-årene for en jernbane fra Ullapool med tilknytting til det viktigste jernbanenettet i Høylandet ved Garve,Garve and Ullapool Railway Act, 1890. Parliamentary Papers, ref: Local Act, 53 & 54 Victoria I, c. ccxxxiii. London. (1890) men ordningen ble forlatt på grunn av utilstrekkelige midler.

 Fergetjeneste 
I 1970 stemte regionsrådet for Ross og Cromarty for å opprette en ny fergeterminal ved Ullapool til kostnad på £460.000 (tilsvarer £7.569.800 i 2021), UK Retail Price Index inflation figures are based on data from Clark, Gregory (2017): «The Annual RPI and Average Earnings for Britain, 1209 to Present (New Series)», MeasuringWorth. 69 km fra Stornoway, og erstatte den ved Kyle of Lochalsh som er 114 km fra Stornoway. «Ross and Cromarty council vote. Ullapool is Ferry Terminal», Aberdeen Press and Journal. Scotland. 22. oktober 1970. Fergeterminalen er knyttet til hovedveien A835 med A893. Ved terminalen driver fergeselskapet Caledonian MacBrayne en bilferge av typen roroskip til Stornoway på øya Lewis på Hebridene.

 Referanser 

 Eksterne lenker 

 Ullapool Tourist and Business Association official site
 Ullapool Accommodation updated daily by the accommodation providers

Kategori:Byer i Highland
Kategori:Bosetninger etablert i 1788
Kategori:1788 i Europa